kalixlouiis/myanmar-wikipedia-corpus huggingface dataset:
၁၉၅၀ ခုနှစ်များ၏ အလယ်ပိုင်းမှ နှောင်းပိုင်းကာလများတွင် 'ရေဒီယိုအင်ဂျင်နီယာ' ဟူသောအသုံးအနှုန်းမှသည် 'အီလက်ထရွန်းနစ်အင်ဂျင်နီယာ' ဟူသောအမည်သို့ တဖြည်းဖြည်းပြောင်းလဲသွားခဲ့ပြီး ယင်းနောက် သီးခြားဘွဲ့ယူရသောပညာရပ်တစ်ခု ဖြစ်လာခဲ့သည်။
အင်ဂျင်နီယာများသည် ရူပဗေဒ နှင့် သင်္ချာ ပညာရပ်များကို လေ့လာရမည်ဖြစ်ပြီး ၎င်းတို့သည် စနစ်များကို နားလည်ရန်နှင့် ၎င်းတို့ကို ပိုမိုကောင်းမွန်အောင်ပြုလုပ်ရန် အထောက်အကူဖြစ်စေလေသည်။
ယနေ့ခေတ်တွင် အင်ဂျင်နီယာလုပ်ငန်းအများစုသည် ကွန်ပျူတာများနှင့် အီလက်ထရွန်းနစ် စနစ်များကို ဒီဇိုင်းထုတ်ရာတွင် ကွန်ပျူတာအထောက်အကူပြုနည်းပညာများကို အသုံးပြုလေ့ရှိကြသည်။
အချို့သော အီလက်ထရွန်နစ် အင်ဂျင်နီယာများသည် စက်ရုပ်နည်းပညာရပ်ပိုင်းတွင် အလုပ်လုပ်ကြလေသည်။
ကိုးကား ကဏ္ဍ:လျှပ်စစ်အင်ဂျင်နီယာ ဘာသာရပ် ကဏ္ဍ:ကွန်ပျူတာအင်ဂျင်နီယာ ဘာသာရပ်။
(သတင်း)အချက်အလက် (ခေါ်) အကြောင်းအချက် () ဆိုသည်မှာ - sensation ခေါ် ထိတွေ့ခံစားသိရှိခြင်းအားဖြင့် တွေ့ကြုံသိရှိဖူးသော၊ တွေ့ကြုံသိရှိနိုင်သော အခြင်းအရာများ သို့မဟုတ် ထို့ထက်ပို၍ ၎င်းအခြင်းအရာအဖုံဖုံကို အရင်းစစ်ကြည့်မှု (Abstraction) ပြုထားသည့် အခြင်းအရာမျိုးများကို ပုံစံရာ(pattern) ကျကျဖြင့် အနက်အဓိပ္ပာယ်များ၊ ရိပ်ကဲပေါ်လွင်ချက်(နိမိတ်)များ အဖြစ် သယ်မှီးဖော်ဆောင်နိုင်သည့် အရာများ ဖြစ်၏။
သဘာဝမှ ကျပန်း(randomness) မဟုတ်ဘဲ ပုံစံရာကျစွာ ထွက်ပေါ်နေသော (သာဓကအားဖြင့် မြေပေါ် ရေပေါက်များ ထိခတ်မိသံ စိပ်စပ် ဆက်တိုက်ထွက်ပေါ်နေခြင်း) လှုံ့ဆော်ချက်များကလည်း (အပြင်တွင် မိုးရွာနေခြင်း) အခြင်းအရာကို အနက်အဓိပ္ပါယ်ဖော်ဆောင်နေသည့် ရိပ်ကဲပေါလွင်ချက်(နိမိတ်) များ ဖြစ်သည်၊ ထို့ကြောင့် ၎င်းတို့ကလည်း အချက်အလက် (ဝါ) အကြောင်းအချက်များဖြစ်၏။
ဘာသာစကားအဖြစ် လူတို့ အနက်အဓိပ္ပာယ် (ကိုယ်စားပြုလိုရာ) ညှိနှိုင်းသတ်မှတ်ထားသည့် အက္ခရာများ၊ စာလုံးများမှာလည်း အချက်အလက် (ဝါ) အကြောင်းအချက်များဖြစ်၏။
အကြောင်းအချက်များကို ဖန်တီး၊ သိုမှီး၊ ထိန်းကျောင်းသည့် နည်းပညာ(သိပ္ပအတတ်)များကို သင်္ချာနည်းဖြင့် လေ့လာသည့် နယ်ပယ်မှာမူ အကြောင်းအချက် သီအိုရီ (information theory) ဖြစ်သည်။
ကိုးကား ကဏ္ဍ:အကြောင်းအချက် သီအိုရီ ကဏ္ဍ:ရူပဗေဒ အရင်းခံသဘောတရားများ ကဏ္ဍ:တက္ကိဗေဒရှိ အယူအဆများ ကဏ္ဍ:သတင်းအချက်အလက်သိပ္ပံ ကဏ္ဍ:ပင်မ အကြောင်းအရာ ဆောင်းပါးများ။
အနက် (သို့) အဓိပ္ပာယ် () ဟူသည်မှာ ရည်ညွှန်းဖော်‌ဆောင်ခြင်း ခံရသည့် (သိတွေးအုံအားဖြင့် နားလည်သိယူဖွယ်) အခြင်းအရာ၊ အကြောင်းအချက်များ ဖြစ်၏။
ရည်ညွှန်းဖော်ဆောင်မည့် အရာတို့က အမျိုးမျိုး ဖြစ်နေနိုင်သည်။
လူတို့ချင်း ညှိနှိုင်းသတ်မှတ်ထားသော ကိုယ်စားပြုချက်၊ ညွှန်းဆိုချက် ကိုယ်စီရှိသည့် သင်္ကေတများ၊ စာလုံးများမှာလည်း ထိုညွှန်းဆိုရာကို မိမိတို့၏ အနက်အဓိပ္ပာယ်ကိုယ်စီနှင့် ရှိကြမည်။
အချို့အရာများက သဘာဝအလျောက် နောက်ဆက်တွဲသဖွယ် (သာဓကအားဖြင့် အပြင်တွင်မိုးရွာနေခြင်း၏ နောက်ဆက်တွဲ မိုးပေါက်ထိခတ်သံများ) ဖြစ်၍၊ ၎င်းတို့က ရိပ်ကဲပေါ်လွင်ချက်(နိမိတ်)များ ဖြစ်ပြီး ၎င်းတို့၏ အကြောင်းခံသဖွယ် အခြင်းအရာများကို အနက်အဓိပ္ပာယ် သဖွယ် ဖော်ပြနေနိုင်သည်။
ကဏ္ဍ:အနက်အဓိပ္ပာယ် ကဏ္ဍ:အကြောင်းအချက် သီအိုရီ ကဏ္ဍ:ဒဿနိကဗေဒ။
ဖိုးကာ ( ၁ ဒီဇင်ဘာ ၁၉၇၄ ဖွား) သည် ထင်ရှားသော ပေါ့ပ်ဂီတ တေးသီချင်းများအား ရေးသားသီဆိုသည့် မြန်မာအဆိုတော်တစ်ဦးဖြစ်သည်။
၁၉၉၇ ခုနှစ် တွင် မှန်တစ်ချပ်ရဲ့ အိပ်မက် ဟူသော တစ်ကိုယ်တော် တေးစီးရီး ဖြင့် ဂီတလောကထဲ သို့ စတင်ဝင်ရောက်လာသည်။
တေးစီးရီး စထွက်ချိန် လူအများသတိမထားမိခဲ့ကြသော်လည်း ၂၀၀၂ ခုနှစ် တွင် ဒုတိယမြောက် တေးစီးရီးဖြစ်သည့် မျှော်လင့်သော လမ်း နှင့်၂၀၀၆ ခုနှစ် တွင် တတိယမြောက်တေးစီးရီးဖြစ်သည့် တစိမ့်စိမ့်ကြည့် အစရှိသည့် တေးစီးရီးများ ထွက်ရှိလာပြီးနောက် ပရိသတ် အခိုင်အမာရရှိလာခဲ့သူ ဖြစ်သည်။
ငယ်ဘဝ ဖိုးကာကို ၁၉၇၄ ခုနှစ်၊ ဒီဇင်ဘာ (၁) ရက်တွင် လှည်းကူးမြို့ ဆေးရုံကြီး ၌ မွေးဖွားသည်။
မွေးချင်းလေးယောက်အနက် တတိယမြောက် ဖြစ်သည်။
သူ၏ ဖခင်မှာ မြို့ပြ အင်ဂျင်နီယာတစ်ဦးဖြစ်သည်။
ဖိုးကာသည် စာရေးဆရာ နွမ်ဂျာသိုင်း ၏ တူတစ်ယောက်ဖြစ်သည်။
ငယ်စဉ်က ဦးလေးဖြစ်သူထံမှ ဂီတာတီး သင်ယူခြင်း နှင့် ဂီတအကြာင်းများကိုလည်း လေ့လာသင်ယူခဲ့သည်။
သုံးခွမြို့ အထက်တန်းကျောင်း နှင့် အထက (၁) မှော်ဘီကျောင်း တွင် ပညာသင်ကြားခဲ့သည်။
ရန်ကုန်တက္ကသိုလ် (လှိုင်နယ်မြေ) တွင် ဓာတုဗေဒ အထူးပြု ဘာသာရပ်ကို တက်ရောက် သင်ကြားခဲ့ပြီး B.Sc (Chemistry) ဘွဲ့ရရှိခဲ့သည်။
အနုပညာလမ်းကြောင်း ငယ်စဉ်ကတည်းက ဂီတ နှင့် ကဗျာ ကို ဝါသနာပါလာခဲ့သူဖြစ်သည်။
ဂီတအလုပ်ဖြင့် ဘဝကို ဖြတ်သန်းမည်ဟု ဆုံးဖြတ်ချက်ချခဲ့ပြီး ၁၉၉၇ ခုနှစ်တွင် ပထမဦးဆုံး တစ်ကိုယ်တော် စီးရီးဖြစ်သော မှန်တစ်ချပ်ရဲ့ အိပ်မက် အယ်လ်ဘမ် ဖြင့် ဂီတ လောကထဲသို့ ဝင်ရောက်ခဲ့သည်။
ဂီတသက်တမ်း ၈ နှစ်ကျော် အကြာမှ လူသိပိုများကာ လမ်းခွဲ၊ ငါ့ရဲ့လျှို့ဝှက်ချက်၊ တစိမ့်စိမ့်ကြည့် စသည့် သီချင်းများမှာ နာမည်ကြီးသည်။
တစ်ကိုယ်တော် တေးစီးရီးများ မှန်တစ်ချပ်ရဲ့ အိပ်မက် (၁၉၉၇) မျှော်လင့်သောလမ်း (၂၀၀၂) တစိမ့်စိမ့်ကြည့် (၂၀၀၇) တိုးတိုးလေးပြောပါ (၂၀၀၈) အိပ်မက် (၂၀၁၃) ဖြန့်ခင်း (၂၀၁၆) မိသားစုဘဝ သူသည် အိမ်ထောင်သည် တစ်ဦး ဖြစ်ပြီး သမီး တစ်ဦး နှင့် သားတစ်ဦး ရှိသည်။
သူ၏ သမီးဖြစ်သူ ဖူးဖူးသစ် သည်လည်း အဆိုတော်တစ်ဦးဖြစ်သည်။
ဦးမင်းထွဋ် (၁၉ ဒီဇင်ဘာ ၁၉၆၃ ဖွား) သည် စီမံကိန်းနှင့်ဘဏ္ဍာရေးဝန်ကြီးဌာန ၏ ဒုတိယဝန်ကြီး အဖြစ် တာဝန်ထမ်းဆောင်ခဲ့သူဖြစ်သည်။
သူသည် စစ်မှုထမ်းဟောင်းတစ်ဦးဖြစ်ခဲ့ပြီး ပြည်တွင်းအခွန်များ ဦးစီးဌာန ညွှန်ကြားရေးမှူးချုပ် အဖြစ် ဆယ်စုနှစ်တစ်ခုကျော်ကြာ တာဝန်ထမ်းခဲ့သူလည်းဖြစ်သည်။
ပညာရေး သူသည် စစ်တက္ကသိုလ် အမှတ်စဉ် (၂၅) ဆင်း တစ်ဦးဖြစ်သည်။
ယင်းတက္ကသိုလ် မှ B.Sc (DSA) ဘွဲ့ရရှိခဲ့သည်။
ဝန်ထမ်းဘဝ ဦးမင်းထွဋ် သည် ဗိုလ်မှူးအဆင့် ဖြင့် တပ်မတော် မှ အငြိမ်းစား ယူ၍ အရပ်ဘက်သို့ ကူးပြောင်းကာ ပြည်တွင်းအခွန်များ ဦးစီးဌာန တွင် အလုပ်ဝင်သည်။
ယင်းနောက် ရာထူးအဆင့်ဆင့်တိုးသည်။
၂၀၁၃ ခုနှစ် မေလ ၂၄ ရက်နေ့ တွင် ဌာန ၏ ညွှန်ကြားရေးမှူးချုပ် အဖြစ် ခန့်အပ်ခံရသည်။
ထိုတာဝန်ကို ၂၀၂၄ ခုနှစ် ဇူလိုင်လ ၄ ရက်နေ့ အထိ တာဝန်ထမ်းဆောင်သည်။
ထင်ရှားဖြစ်ရပ် သူ့ကို ၂၀၂၀ပြည့်နှစ် စက်တင်ဘာလ တွင် ပြည်တွင်းအခွန်ဦးစီးဌာန ညွှန်ကြားရေးမှူးချုပ် အဖြစ်မှ ဖယ်ရှားကာ ငြိမ်းချမ်းရေးနှင့်အမျိုးသားပြန်လည်သင့်မြတ်ရေးဌာန (NRPC) ၏ ညွှန်ကြားရေးမှူးချုပ် အဖြစ် သို့ ဦးဝင်းမြင့်အစိုးရအဖွဲ့ က ပြောင်းရွှေ့ခဲ့သည်။
ဌာန ပြောင်းရွှေ့လိုက်သည့် အပေါ် ထိုစဉ်က နိုင်ငံတော်သမ္မတရုံး က “လုပ်ငန်းဆောင်ရွက်ချက်ဆိုင်ရာ ကိစ္စရပ်များကြောင့်” ဟု အကြောင်းပြချက်ပေးခဲ့သည်။
သို့သော်လည်း ၂၀၂၁ စစ်အာဏာသိမ်းပြီးနောက် ၂၀၂၁ ခုနှစ် မတ်လ ထဲတွင် သူ့ကို စစ်ကောင်စီ က မူလရာထူးဖြစ်သည့် ပြည်တွင်းအခွန်ညွှန်ချုပ် ရာထူး ပြန်လည်ပေးအပ်သည်။
ဒုတိယဝန်ကြီးဖြစ်လာပုံ ၂၀၂၄ ခုနှစ် ဇူလိုင်လ ၄ရက် နေ့တွင် နိုင်ငံတော်စီမံအုပ်ချုပ်ရေးကောင်စီ က ၎င်းအား စီမံကိန်းနှင့်ဘဏ္ဍာရေးဝန်ကြီးဌာန ၏ ဒုတိယဝန်ကြီး အဖြစ် ခန့်အပ်တာဝန်ပေးသည်။
ထိုတာဝန်ကို ၂၀၂၅ ခုနှစ် ဇူလိုင် ၃၁ ရက် အထိ တာဝန်ထမ်းဆောင်ခဲ့သည်။
တောရိုင်းမိသားစုသွန်ဘယ်ရီ () သည် အမေရိကန် အန်နီမေးရှင်းရုပ်မြင်သံကြားဇာတ်လမ်းတွဲဖြစ်သည်။
၎င်းကို ၁၉၉၈ စက်တင်ဘာ ၁ တွင် နီကယ်လွန်း ရုပ်သံလိုင်း တွင် ထုတ်လွှင့် ပြသခဲ့သည်။
ဇာတ်ကောင်များ အဲလိဇဘက် "ဧလိဇာ" သွန်ဘယ်ရီ (၊ အသံသရုပ်ဆောင်: Lacey Chabert) သည် အသက် ၁၂ နှစ်အရွယ် မိန်းကလေးနှင့် ဇာတ်လမ်းတွဲ၏အဓိကဇာတ်ကောင်ဖြစ်သည်။
ဆာ နီဂျယ် အာခိဗော သွန်ဘယ်ရီ ကေဘီအီး (၊ အသံသရုပ်ဆောင်: တင် ကာရီ) သည် ဧလိဇာ၊ ဒက်ဘီနှင့် ဒွန်နီ၏ ဖခင်နှင့် မာရီရန်၏ ခင်ပွန်းဖြစ်သည်။
မာရီရန် သွန်ဘယ်ရီ (၊ အသံသရုပ်ဆောင်: Jodi Carlisle) သည် ဧလိဇာ၊ ဒက်ဘီနှင့် ဒွန်နီ၏ မိခင်နှင့် နီဂျယ်၏ မယားဖြစ်သည်။
ဒေါ်နယ်လ် "ဒွန်နီ" သွန်ဘယ်ရီ (၊ အသံသရုပ်ဆောင်: Flea) သည် တောရိုင်းယောက်ျားလေးဖြစ်သည်။
ဒေဗောရ "ဒက်ဘီ" သွန်ဘယ်ရီ (၊ အသံသရုပ်ဆောင်: ဒန်နီရယ် ဟဲရစ်) သည် အသက် ၁၆ နှစ်အရွယ် မိန်းကလေးနှင့် ဧလိဇာ၏ ညီမဖြစ်သည်။
ဒါဝင် (၊ အသံသရုပ်ဆောင်: တွမ် ကိန်း) သည် ချင်ပန်ဇီမျောက်ဝံထီးနှင့် ဧလိဇာ၏ အကောင်းဆုံးသူငယ်ချင်းဖြစ်သည်။
ဝေဖန်တုံ့ပြန်မှု +သုံးသပ်ချက်ရမှတ်များဝက်ဘ်ဆိုဒ်ရမှတ်Common Sense Media၅/၅FilmAffinity၄.၈/၁၀ (သုံးသပ်သူ ၃.၅၀၀ ဦး)ČSFD.cz၅၃%AlloCiné၂.၇/၅အဒိုရိုစီနီမာ၃.၂/၅ ကိုးကား ပြင်ပလင့်ခ် ကဏ္ဍ:အင်္ဂလိပ်ဘာသာ တီဗွီဇာတ်လမ်းတွဲ အစီစဉ် ကဏ္ဍ:အမေရိကန် ရုပ်မြင်သံကြား ဇာတ်လမ်းတွဲများ ကဏ္ဍ:ကာတွန်းရုပ်သံဇာတ်လမ်းတွဲများ။
ကီယာစတားမာ (အင်္ဂလိပ်: Keir Starmer) သည် ယူနိုက်တက်ကင်းဒမ်းနိုင်ငံ၏ လက်ရှိဝန်ကြီးချုပ်ဖြစ်သည်။
ထို့အပြင် လေဘာပါတီ၏ ခေါင်းဆောင်လည်းဖြစ်သည်။
ဝန်ကြီးချုပ် ရီရှီ ဆူးနက်ခ် နုတ်ထွက်ပြီးနောက် ဝန်ကြီးချုပ်ဖြစ်လာသူဖြစ်သည်။
တတိယမြောက် ချားလ်စ်ဘုရင် ဒုတိယမြောက်ခန့်အပ်ခဲ့သည့် ဝန်ကြီးချုပ်လည်းဖြစ်ကာ ယူကေကို ၁၄ နှစ်တာ ဆက်တိုက်အုပ်ချုပ်ခဲ့သည့် ကွန်ဆဗေးတစ်ပါတီနေရာသို့ လေဘာပါတီပြန်ရောက်လာအောင် ကြိုးစားခဲ့သူလည်းဖြစ်သည်။
ငယ်ဘဝ နှင့် ပညာရေး စတားမာ သည် အလုပ်သမား လူတန်းစားနောက်ခံ က လာခဲ့ပြီး အစိုးရရှေ့နေ အဖြစ်အသက်မွေးဝမ်းကျောင်းလုပ်ကိုင်သည့် နိုင်ငံရေးသမားတစ်ယောက်ဖြစ်သည်။
ငယ်ရွယ်စဉ်ကတည်းက နိုင်ငံရေးကို စိတ်ဝင်စားခဲ့ကာ သူ့ အသက် ၁၆နှစ်သားအရွယ်ကတည်းက လေဘာပါတီဝင် သို့ ဝင်ရောက်ခဲ့သည်။
သူ့ကို ၁၉၆၂ ခုနှစ် စက်တင်ဘာလ ၂ ရက်နေ့ တွင် ကိရိယာတန်ဆာပလာများလုပ်ကိုင်သော ဖခင်ဖြစ်သူ နှင့် သူနာပြုမိခင်တို့က လန်ဒန်မြို့ ၌ မွေးဖွားခဲ့ပြီး အင်္ဂလန် အရှေ့တောင်ပိုင်း ဆာရေးနယ် အောက်စတက်မြို့ ရှိ သာမန် နှစ်လုံးတွဲ အိမ်တစ်လုံးတွင် ငယ်ဘဝအား ရိုးရှင်းစွာဖြတ်သန်းခဲ့သည်။
ငယ်စဉ်ကတည်းက ပညာထူးချွန်သူဖြစ်ခဲ့သည့် ကီယာစတားမာ သည် အထက်တန်းပညာအား ပညာထူးချွန်သူများတက်ရောက်ခွင့်ရသည့် အစိုးရ Grammar School တွင် ဒေသကောင်စီ၏ ထောက်ပံ့မှုကျောင်းစရိတ်ဖြင့် တက်ရောက်ခွင့်ရခဲ့သူလည်းဖြစ်ခဲ့သည်။
သူသည် တက္ကသိုလ်ပညာရပ်အား ဥပဒေဘာသာရပ်အထူးပြုဖြင့် လိဒ်တက္ကသိုလ် နှင့် အောက်စဖို့ဒ်တက္ကသိုလ် တို့တွင် ဆည်းပူးခဲ့သည်။
၁၉၈၇ ခုနှစ် တွင် တရားရုံးရှေ့နေ ဖြစ်လာသည်။
လူ့အခွင့်အရေးဥပဒေကို အထူးပြုလေ့လာခဲ့သူ ၎င်းသည် ကာရေဘီယံ နှင့် အာဖရိက ရှိ သေဒဏ်ကျခံနေရသော အကျဉ်းသားများအတွက် ခုခံကာကွယ် ပေးခဲ့သူတစ်ဦး အဖြစ်လည်းကောင်း၊၁၉၉၀ ခုနှစ် နှောင်းပိုင်းကာလက အမေရိကန်အခြေစိုက် အမြန်ရစာရောင်းချသည့် မက်ဒေါ်နယ် ကုမ္ပဏီ ၏ တရားစွဲဆိုခြင်းခံရသော တက်ကြွ လှုပ်ရှားသူများ အတွက် အခမဲ့ ဥပဒေကြောင်းအရ လိုက်ပါဆောင်ရွက်ပေးခဲ့သူ အဖြစ်လည်းကောင်း လူသိများသည်။
၂၀၀၈ ခုနှစ် တွင် ပြည်သူ့တရားစွဲဌာနညွှန်ကြားရေးမှူး ဖြစ်လာသည်။
ရာဇဝတ်မှုခင်းဆိုင်ရာ ဥပဒေရေးရာ ဆောင်ရွက်ချက်များကြောင့် ၂၀၁၄ ခုနှစ် တွင် ဆာဘွဲ့ ချီးမြှင့်ခံရသည်။
နိုင်ငံရေးဘဝဖြတ်သန်းမှု ၂၀၁၅ ခုနှစ် တွင် လန်ဒန်မြောက်ပိုင်း Holborn နှင့် St Pancras မဲဆန္ဒနယ် တို့၏ ရွေးကောက်ခံအမတ် အဖြစ်ဖြင့် နိုင်ငံရေးလောကထဲ ခြေစုံပစ်ဝင်လာသည်။
လေဘာပါတီခေါင်းဆောင် ဂျယ်ရမီ ကိုဘင် ၏ အတိုက်အခံဝန်ကြီးအဖွဲ့ တွင် ပါဝင်ခဲ့သည့်အပြင် ယူကေ ဥရောပသမဂ္ဂက ထွက်မည့်လုပ်ငန်းစဉ်ဝန်ကြီး အဖြစ် တာဝန်ယူခဲ့သည်။
ဗြိတိန်နိုင်ငံ ၏ ၂၀၁၉ အထွေထွေရွေးကောက်ပွဲ တွင် လေဘာပါတီ အကြီးအကျယ်ရှုံးနိမ့်ပြီးနောက် နေရာသို့ ၂၀၂၀ပြည့်နှစ် ဧပြီလတွင် လေဘာပါတီ ခေါင်းဆောင် ဂျယ်ရမီကိုဘင် နေရာသို့ အစားထိုး ရွေးချယ်ခံရသည်။
ယူကေနိုင်ငံ၏ ၉၉ ဦးမြောက် ဝန်ကြီးချုပ် ၂၀၂၄ ခုနှစ် ဇူလိုင် ၄ ရက် နေ့တွင် ကျင်းပသည့် ယူကေ အထွေထွေရွေးကောက်ပွဲတွင် အနိုင်ရပြီးနောက် သူသည် ယူကေနိုင်ငံ ၏ ၉၉ ဦးမြောက် ဝန်ကြီးချုပ်ရာထူးကို ဆက်ခံခဲ့သည်။
ယူကေဝန်ကြီးချုပ်အဖြစ် အတည်ပြုခန့်အပ်ပေးသူမှာ တတိယမြောက်ယူကေဘုရင်မင်းမြတ် ချားစ်( Charles III) ဖြစ်ပြီး ၂၀၂၄ခုနှစ် ဇူလိုင် ၅ရက် နေ့ တွင် တရားဝင်ရာထူးစတင်သည်။
ဝါသနာနှင့်အားကစား ဘောလုံးအားကစားကို နှစ်သက်သည့် အလျှောက် ကိုယ်တိုင်လည်း အပျော်တမ်း အသင်းတစ်ခု တွင် ဘောလုံးကစားခဲ့သည်။
အားပေးသည့် ပရီးမီးယားလိ့ခ် အသင်းမှာ အာဆင်နယ် ဖြစ်သည်။
ပုဂ္ဂိုလ်ရေးဘဝ ၂၀၀၇ ခုနှစ် တွင် ဥပဒေပညာရှင် ဂျူးနွယ်ဖွား ဗစ်တိုးရီးယား အလက်ဇန်းဒါး ( Victoria Alexander ) နှင့် လက်ထပ်ခဲ့ပြီး သားသမီး နှစ်ယောက်ထွန်းကားခဲ့သည်။
အမှတ်(၅၄)ခြေလျင်တပ်ရင်း ( ခလရ(၅၄) ) သည် ကယားပြည်နယ်၊ လွိုင်ကော်မြို့ ၌ အခြေစိုက်သည်။
ဒေသကွပ်ကဲမှုစစ်ဌာနချုပ်(လွိုင်ကော်) ၏ လက်အောက်ခံ ခြေလျင်တပ်ရင်း တစ်ရင်း ဖြစ်သည်။
https://burma.irrawaddy.com/news/2023/04/26/334554.html ကိုးကား ကဏ္ဍ:တပ်မတော် (ကြည်း)။
အမှတ်(၄၂၈)ခြေမြန်တပ်ရင်း ( ခလရ(၄၂၈) ) သည် ကယားပြည်နယ်၊ ဖရူးဆိုးမြို့ ၌ အခြေစိုက်သည်။
ဒေသကွပ်ကဲမှုစစ်ဌာနချုပ်(လွိုင်ကော်) ၏ လက်အောက်ခံ ခြေမြန်တပ်ရင်း တစ်ရင်း ဖြစ်သည်။
အမှတ်(၅၃၁)ခြေမြန်တပ်ရင်း ( ခလရ(၅၃၁) ) သည် ကယားပြည်နယ်၊ ဖရူးဆိုးမြို့ ၌ အခြေစိုက်သည်။
အမှတ်(၅၃၀)ခြေမြန်တပ်ရင်း ( ခလရ(၅၃၀) ) သည် ကယားပြည်နယ်၊ လွိုင်လင်လေးမြို့ ၌ အခြေစိုက်သည်။
https://www.tachileik.net/mm/news/32736 ကိုးကား ကဏ္ဍ:တပ်မတော် (ကြည်း)။
အမှတ်(၇၂)ခြေလျင်တပ်ရင်း ( ခလရ(၇၂) ) သည် ကယားပြည်နယ်၊ လောပိတမြို့ ၌ အခြေစိုက်သည်။
အမှတ်(၄၂၂)ခြေလျင်တပ်ရင်း ( ခလရ(၄၂၂) ) သည် ကယားပြည်နယ်၊ မိုးဗြဲမြို့ ၌ အခြေစိုက်သည်။
အမှတ်(၁၃၄)ခြေလျင်တပ်ရင်း ( ခလရ(၁၃၄) ) သည် ကယားပြည်နယ်၊ ဖားဆောင်းမြို့ ၌ အခြေစိုက်သည်။
အမှတ်(၁၃၅)ခြေလျင်တပ်ရင်း ( ခလရ(၁၃၅) ) သည် ကယားပြည်နယ်၊ ဖားဆောင်းမြို့ ၌ အခြေစိုက်သည်။
အမှတ်(၈၇)ခြေလျင်တပ်ရင်း ( ခလရ(၈၇) ) သည် စစ်ကိုင်းတိုင်းဒေသကြီး၊ ကလေးမြို့ ၌ အခြေစိုက်သည်။
အနောက်မြောက်တိုင်းစစ်ဌာနချုပ်၏ ကွပ်ကဲအောက်တွင်ရှိသော ဒေသကွပ်ကဲမှုစစ်ဌာနချုပ်(ကလေး) ၏ လက်အောက်ခံ ခြေလျင်တပ်ရင်း တစ်ရင်း ဖြစ်သည်။
https://burma.irrawaddy.com/news/2022/08/06/253719.html ကိုးကား ကဏ္ဍ:တပ်မတော် (ကြည်း)။
အမှတ်(၈၉)ခြေလျင်တပ်ရင်း ( ခလရ(၈၉) ) သည် စစ်ကိုင်းတိုင်းဒေသကြီး၊ ကလေးမြို့ ၌ အခြေစိုက်သည်။
အမှတ်(၂၂၈)ခြေလျင်တပ်ရင်း ( ခလရ(၂၂၈) ) သည် စစ်ကိုင်းတိုင်းဒေသကြီး၊ ကလေးမြို့ ၌ အခြေစိုက်သည်။
အမှတ်(၂၆၈)ခြေလျင်တပ်ရင်း ( ခလရ(၂၆၈) ) သည် စစ်ကိုင်းတိုင်းဒေသကြီး၊ ကလေးမြို့ ၌ အခြေစိုက်သည်။
အမှတ်(၇၁) သံချပ်ကာ စစ်ဆင်ရေးကွပ်ကဲမှုဌာနချုပ် သည် အလယ်ပိုင်းတိုင်းစစ်ဌာနချုပ် နယ်မြေဖြစ်သော မန္တလေးတိုင်းဒေသကြီး၊ ပျော်ဘွယ်မြို့ https://www.moi.gov.mm/iprd/news/61372တွင်တည်ရှိသည့် စစ်ဆင်ရေးကွပ်ကဲမှုဌာနချုပ် တစ်ခုဖြစ်သည်။
သံချပ်ကာ စစ်ဆင်ရေးကွပ်ကဲမှုဌာနချုပ် များသည် သံချပ်ကာယန္တရားတပ်ဖွဲ့၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့များဖြစ်ပြီး စစ်နယ်ဝန်းပုံသေမရှိဘဲ ရန်သူ၏အင်အားအပေါ်မူတည်၍ လိုအပ်သလိုစစ်ကစားနိုင်ရန် ဖွဲ့စည်းထားခြင်းလည်းဖြစ်သည်။
လက်ရှိတွင် တပ်မတော်တွင် သံချပ်ကာကွပ်ကဲမှုအောက်ရှိ သံချပ်ကာစစ်ဆင်ရေးကွပ်ကဲမှု ၅ ခုရှိသည်။
သမိုင်း ဖွဲ့စည်းပုံ သံချပ်ကာ တပ်ရင်းများ အမှတ် (၆၀၀၁) တင့်ကားတပ်ရင်း - ပျော်ဘွယ်မြို့ စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်ခဲ့သူများ ကိုးကား ကဏ္ဍ:တပ်မတော် (ကြည်း)။
အမှတ်(၇၂) သံချပ်ကာ စစ်ဆင်ရေးကွပ်ကဲမှုဌာနချုပ် သည် အနောက်မြောက်တိုင်းစစ်ဌာနချုပ် နယ်မြေဖြစ်သော စစ်ကိုင်းတိုင်းဒေသကြီး၊ စစ်ကိုင်းမြို့နယ်၊ အုန်းတော တွင်တည်ရှိသည့် စစ်ဆင်ရေးကွပ်ကဲမှုဌာနချုပ် တစ်ခုဖြစ်သည်။
သံချပ်ကာ စစ်ဆင်ရေးကွပ်ကဲမှုဌာနချုပ် များသည် သံချပ်ကာယန္တရားတပ်ဖွဲ့ ၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့များဖြစ်ပြီး စစ်နယ်ဝန်းပုံသေမရှိဘဲ ရန်သူ၏အင်အားအပေါ်မူတည်၍ လိုအပ်သလိုစစ်ကစားနိုင်ရန် ဖွဲ့စည်းထားခြင်းလည်းဖြစ်သည်။
သမိုင်း ဖွဲ့စည်းပုံ သံချပ်ကာ တပ်ရင်းများ အမှတ် (၅၀၀၄) တင့်ကားတပ်ရင်း - အရာတော်မြို့ အမှတ် (၆၀၀၅) တင့်ကားတပ်ရင်း - အုန်းတောရွာ အမှတ် (၆၀၀၆) တင့်ကားတပ်ရင်း - ကန့်ဘလူမြို့ စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်ခဲ့သူများ ဗိုလ်မှူးချုပ် ဇော်ထွန်းဦးhttps://www.moi.gov.mm/iprd/news/107463 ကိုးကား ကဏ္ဍ:တပ်မတော် (ကြည်း)။
အမှတ်(၇၄) သံချပ်ကာ စစ်ဆင်ရေးကွပ်ကဲမှုဌာနချုပ် သည် ရန်ကုန်တိုင်းစစ်ဌာနချုပ် နယ်မြေဖြစ်သော ရန်ကုန်တိုင်းဒေသကြီး၊ လှည်းကူးမြို့နယ်၊ အင်းတိုင်ရွာ တွင်တည်ရှိသည့် စစ်ဆင်ရေးကွပ်ကဲမှုဌာနချုပ် တစ်ခုဖြစ်သည်။
သမိုင်း ဖွဲ့စည်းပုံ သံချပ်ကာ တပ်ရင်းများ အမှတ် (၅၀၁၀) တင့်ကားတပ်ရင်း - ကိုးလုံးကွင်းကျေးရွာ မှော်ဘီမြို့နယ် အမှတ် (၇၀၁၀) သံချပ်ကာတိုက်ခိုက်ရေးတပ်ရင်း -အင်းတိုင်ကျေးရွာ လှည်းကူးမြို့နယ် စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်ခဲ့သူများ ကိုးကား ကဏ္ဍ:တပ်မတော် (ကြည်း)။
အမှတ်(၇၁) သံချပ်ကာ စစ်ဆင်ရေးကွပ်ကဲမှုဌာနချုပ် သည် တောင်ပိုင်းတိုင်းစစ်ဌာနချုပ် နယ်မြေဖြစ်သော ပဲခူးတိုင်းဒေသကြီး၊ ရေတာရှည်မြို့နယ်၊သာဂရမြို့ တွင်တည်ရှိသည့် စစ်ဆင်ရေးကွပ်ကဲမှုဌာနချုပ် တစ်ခုဖြစ်သည်။
သမိုင်း ဖွဲ့စည်းပုံ သံချပ်ကာ တပ်ရင်းများ အမှတ် (၇၀၁၂) တင့်ကားတပ်ရင်း - အမှတ် (၇၀၁၃) တင့်ကားတပ်ရင်း - တောင်ငူမြို့နယ် စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်ခဲ့သူများ ကိုးကား ကဏ္ဍ:တပ်မတော် (ကြည်း)။
အမှတ်(၇၃) သံချပ်ကာ စစ်ဆင်ရေးကွပ်ကဲမှုဌာနချုပ် သည် အရှေ့အလယ်ပိုင်းတိုင်းစစ်ဌာနချုပ် နယ်မြေဖြစ်သော ရှမ်းပြည်နယ် ၊ နမ့်စန်မြို့ တွင်တည်ရှိသည့် စစ်ဆင်ရေးကွပ်ကဲမှုဌာနချုပ် တစ်ခုဖြစ်သည်။
သမိုင်း ဖွဲ့စည်းပုံ သံချပ်ကာ တပ်ရင်းများ အမှတ် (၇၀၁၄) တင့်ကားတပ်ရင်း စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်ခဲ့သူများ ကိုးကား ကဏ္ဍ:တပ်မတော် (ကြည်း)။
ခိုခုဆိုင်ခိုင်းခန်ဘူတာ (国際会館駅, Kokusai-Kaikan-eki) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဤဘူတာသည် ကျိုတိုမြို့ပတ်မြေအောက်ရထားခရဆုမလမ်းကြောင်းပေါ်တွင် တည်ရှိသည်။
ဤရထားဘူတာသည် ခရဆုမရထားလိုင်း၏ အစဘူတာဖြစ်ပြီး ၁၉၉၇ခုနှစ်၊ ဇွန်လ ၃ ရက်နေ့တွင် ဖွင့်လှစ်ခဲ့သည်။
ရထားလိုင်းများ ကျိုတိုမြို့ပတ်မြေအောက်ရထားလိုင်း ခရဆုမရထားလိုင်း (ဘူတာအမှတ် - K01) ဘူတာပုံစံ ရထားလမ်းကြောင်းနှစ်ခုပါရှိပြီး အလယ်တွင် ပလက်ဖောင်းတစ်ခု ပါရှိသည်။
PPlatformsPlatform 1 towards , , and →Island platform, doors will open on the leftPlatform 2 towards , , and → ဘူတာပတ်ဝန်းကျင် ခိုခုဆိုင်ခိုင်းခန် သည် “ကျိုတိုနိုင်ငံတကာညီလာခံစင်တာ” ဟူသည့် အဓိပ္ပါယ်ရှိသည်။
ဘူတာမှတဆင့် စင်တာသို့ လမ်းလျှောက်ကာ သွားလာနိုင်သည်။
ဘတ်စကားမှတ်တိုင်များ ပြင်ပလင့်များ ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ ကဏ္ဍ:ကျိုတိုမြို့ပတ်မြေအောက်ရထားဘူတာရုံများ။
ခုအိနဘရှိဘူတာ (くいな橋駅, Kuinabashi-eki) သည် ဂျပန်နိုင်ငံ၊ ကျိုတိုမြို့၊ ဖုရှိမိရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဤဘူတာသည် ကျိုတိုမြို့ပတ်မြေအောက်ရထားလိုင်းပေါ်တွင် တည်ရှိသည်။
ရထားလိုင်းများ ကျိုတိုမြို့ပတ်မြေအောက်ရထားလိုင်း ခရဆုမရထားလိုင်း (ဘူတာအမှတ် - K14) ဘူတာပုံစံ ရထားလမ်းကြောင်းနှစ်ခုပါဝင်ပြီး အလယ်တွင် ပလက်ဖောင်းတစ်ခု ပါရှိသည်။
ရထားလမ်းကြောင်းအမှတ် (၁) သည် တခဲဒဘူတာသို့သွားသည့် ရထားများနှင့် ခင်တဲဆွတ်ကျိုတိုရထားလိုင်းအတွက်အသုံးပြုပြီး ရထားလမ်းကြောင်းအမှတ် (၂) သည် ခိုခုဆိုင်-ခိုင်းခန်ဘူတာသို့သွားသည့် ရထားများအတွက် အသုံးပြုသည်။
သမိုင်းကြောင်း ဘူတာကို ၁၉၈၈ ခုနှစ်၊ ဇွန်လ ၁၁ ရက်နေ့တွင် ဖွင့်လှစ်ခဲ့သည်။
ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ပတ်မြေအောက်ရထားဘူတာရုံများ ကဏ္ဍ:ကျိုတိုမြို့ရှိ ဘူတာရုံများ။
ကျိုတိုရှိယခုရှော - မအဲဘူတာ (京都市役所前駅 Kyōto shiyakusho-mae eki) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ဘူတာတစ်ခု ဖြစ်သည်။
ဤဘူတာသည် ကျိုတိုမြို့ပတ်မြေအောက်ရထားလိုင်း၏ တိုးဇိုင်းပေါ်တွင် တည်ရှိသည့် ဘူတာတစ်ခု ဖြစ်သည်။
သမိုင်းကြောင်း ကျိုတိုရှိယခုရှော - မအဲဘူတာ ကို ၁၉၉၇ ခုနှစ်၊ အောက်တိုဘာလ ၁၂ ရက်နေ့တွင် ဖွင့်လှစ်ခဲ့သည်။
ဘူတာပုံစံ ဘူတာသည် အိုအိခဲလမ်းနှင့် ခဝရမချိလမ်းတို့အောက်တွင် တည်ရှိသည့် မြေအောက်ဘူတာတစ်ခု ဖြစ်သည်။
ဘူတာတွင် ရထားလမ်းကြောင်းနှစ်ခု ပါရှိပြီး အလယ်တွင် ပလက်ဖောင်းတစ်ခု ပါရှိသည်။
ပတ်ဝန်းကျင်နေရာများ Kyoto City Hall Kyoto City Fire Department Honno-ji Bank of Japan Kyoto Office Zest Oike the site of the Ikedaya Inn The Kyoto Hotel Okura Kyoto Royal Hotel & Spa (Ishin Hotels Group) Hotel Ritz-Carlton Kyoto Teramachi Dori Shikyogoku Shopping Arcade Shimadzu Memorial Hall ပြင်ပလင့်များ Kyoto Shiyakusyo-mae Station map ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ ကဏ္ဍ:ကျိုတိုမြို့ပတ်မြေအောက်ရထားဘူတာရုံများ။
thumb|Entrance of the station by the wall of Kyoto Gyoen မရုတမချိဘူတာ (丸太町駅, Marutamachi-eki) သည် ဂျပန်နိုင်ငံ၊ ကျိုတိုစီရင်စု၊ နခဂယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဤဘူတာသည် ကျိုတိုမြို့ပတ်မြေအောက်ရထားလိုင်း၏ ခရဆုမလိုင်းပေါ်တွင် တည်ရှိသည့် ဘူတာတစ်ခု ဖြစ်သည်။
ရထားလိုင်းများ ကျိုတိုမြို့ပတ်မြေအောက်ရထားလိုင်း ခရဆုမရထားလိုင်း (ဘူတာအမှတ် - K07) ဘူတာပုံစံ ဘူတာသည် မရတမချိလမ်းနှင့် ခရဆုမလမ်းတို့ ဆုံရာတွင် တည်ရှိသည်။
ဘူတာတွင် ပလက်ဖောင်းတစ်ခု ပါရှိသည်။
ပတ်ဝန်းကျင်နေရာများ အရှေ့မြောက်ဘက် Kyoto Imperial Palace Kyoto District Court, Kyoto Summary Court အနောက်မြောက်ဘက် Kyoto Prefectural Government Office Kyoto Prefectural Police Kyoto Architectural College Heian Jogakuin University, St. Agnes' Junior and Senior High School Kyoto Broadcasting System Co., Ltd. Japan Red Cross Society Kyoto Daini Hospital အရှေ့တောင်ဘက် The Kyoto Shimbun သမိုင်းကြောင်း ၁၉၈၁ ခုနှစ်၊ မေလ ၂၉ ရက် - ဘူတာကို ဖွင့်လှစ်ခဲ့သည်။
၂၀၀၅ ခုနှစ်၊ နိုဝင်ဘာလ ၁၅ ရက်မှ ၁၆ ရက် အထိ - အမေရိကန်သမ္မတGeorge W. Bush လာရောက်လည်ပတ်သည့်အတွက် လော့ကာများနှင့် ထွက်ပေါက်အမှတ် (၁) တို့ကို ပိတ်ထားခဲ့သည်။
၂၀၀၇ ခုနှစ် ဧပြီလ ၁ ရက် - PiTaPa အသုံးပြုမှုကို စတင်ခဲ့သည်။
ပြင်ပလင့်များ 駅施設 京都市営地下鉄烏丸線 丸太町駅 ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ ကဏ္ဍ:ကျိုတိုမြို့ပတ်မြေအောက်ရထားဘူတာရုံများ။
ဗျိုင်းဖြူ အစုအပြုံလိုက် သတ်ဖြတ်ခံရမှု သည် မြန်မာပြည်တွင်းစစ်အတွင်း၂၀၂၄ ခုနှစ် မေလနှောင်းပိုင်းတွင် ဖြစ်ပွားခဲ့သော လူပေါင်း ၇၆ ဦး ညှဉ်းပန်းနှိပ်စက်သတ်ဖြတ်ခံခဲ့ရသော စစ်တွေမြို့နယ် ဗျိုင်းဖြူရွာတွင် နှစ်ရက်ကြာ ဖြစ်ပွားခဲ့သော ဖြစ်ရပ်ဖြစ်သည်။
နောက်ခံ မြန်မာနိုင်ငံတွင် ၂၀၂၁ ခုနှစ် အာဏာသိမ်း ပြီးနောက် ပြည်တွင်းစစ် ပြန်လည်ဖြစ်ပွားခဲ့သည်။
၂၀၂၃ ခုနှစ်နှောင်းပိုင်းတွင် အာရက္ခတပ်တော်မှ ရခိုင်ဒေသကို ထိုးစစ်ဆင်ခဲ့ပြီး ရခိုင်ပြည်နယ် မြောက်ပိုင်းဒေသအများစုကို သိမ်းပိုက်ဝင်ရောက်ခဲ့ကာ မြန်မာနိုင်ငံတွင် အထိရောက်ဆုံး တိုင်းရင်းသားလက်နက်ကိုင်တပ်ဖွဲ့ဖြစ်လာခဲ့သည်။
ဗျိုင်းဖြူရွာသည် ရခိုင်ပြည်နယ် မြို့တော် စစ်တွေမြို့ အပြင်ဘက် အနီးနားရှိ ရွာတစ်ရွာဖြစ်သည်။
ဖြစ်စဉ်များ ၂၀၂၄ ခုနှစ် မေလ ၂၉ ရက်နေ့ နေ့လယ်ပိုင်း အချိန်ခန့်တွင် မြန်မာ့တပ်မတော်မှ တပ်ဖွဲ့ဝင် ၁၇၀ ခန့်သည် ဗျိုင်းဖြူကျေးရွာသို့ ဝင်ရောက်၍ ရက္ခိုင့်တပ်မတော် နှင့် ပတ်သက်ကြောင်းသံသယရှိမှုကြောင့် ရွာသူရွာသား ၇၀ ကျော်အား တရားလက်လွတ် သတ်ဖြတ်ခဲ့သည်။
ဗျိုင်းဖြူရွာသားများ၏ ပြောကြားချက်အရ နိုင်ငံတော်စီမံအုပ်ချုပ်ရေးကောင်စီမှ တပ်သားများသည် ဗျိုင်းဖြူရွာတွင် တစ်အိမ်တက်ဆင်းဖြင့် အိမ်ထောင်စု စာရင်းရှိ လူများကို စစ်ဆေးခဲ့သည်။
အချို့မှာ ရိုက်နှက်ခံခဲ့ရပြီး ရိုက်နှက်မှုကြောင့် လူသုံးဦး သေဆုံးခဲ့ကာ အခြားအမျိုးသားများကိုလည်း ခေါ်ဆောင်သွားခဲ့သည်။
ယင်းနောက် စစ်သားများက ရွာသူရွာသားများအား စုရုံးခိုင်းခဲ့သည်။
စစ်သားများက ရွာသားအားလုံးကို ရွာလယ်တွင် အတင်းအကြပ် စုစည်းနေခိုင်းစေကာ အမျိုးသားများကို အမျိုးသမီးများနှင့် ကလေးများနှင့် သီးခြား ခွဲထုတ်ခဲ့သည်။
အမျိုးသားများကို ထရပ်ကားဖြင့် ခေါ်ဆောင်သွားကာ နှိပ်စက်သတ်ဖြတ်ခဲ့ပြီး အမျိုးသမီးအများအပြားကို စစ်သားများက မုဒိမ်းကျင့် ခဲ့သည်။
စစ်သားများသည် အမျိုးသမီးများနှင့် ကလေးများအား အစားအစာ၊ ရေနှင့် အမိုးအကာများကို နောက်နေ့အထိ မပေးဘဲ ထားရှိခဲ့သည်။
မျက်မြင်သက်သေများအရ လူတိုင်းအား နေပူထဲတွင် ထားရှိခဲ့ကာ စစ်သားများ၏ ဆီးကို သောက်ရန် အတင်းခိုင်းစေခဲ့သည်ဟု ဆိုသည်။
ရက္ခိုင့်တပ်မတော်ကို ထောက်ခံသော တက်တူးထိုးထားသည့် အမျိုးသားများ၏ အရေပြားကို ဖြတ်ပြီး မီးရှို့ခဲ့သည်။
စစ်တပ်က အိမ်ခြေ ၈၀ ကျော်နှင့် ရွာဘုန်းတော်ကြီးကျောင်းကို မီးရှို့ခဲ့ပြီး ကျန်ကျေးရွာသား ၁၀၀ ကျော်ကို စစ်ကြောမေးမြန်းရန် ခေါ်ဆောင်သွားခဲ့သည်။
နောက် ၃ ရက်အကြာတွင် အနီးနားရှိ မင်းကင်းတောရွာသစ်နှင့် မင်းကင်းတောရွာဟောင်းများကို စစ်အစိုးရစစ်သားများက မီးရှို့ဖျက်ဆီးခဲ့သည်။
ဇွန်လ ၇ ရက်နေ့တွင် စစ်အစိုးရက ဖမ်းဆီးခေါ်ဆောင်သွားသူ ၁၀၀ ကျော်အနက် ၄၇ ဦးကို ပြန်လွှတ်ပေးခဲ့သည်။
နောက် ၄ ရက်အကြာတွင် စစ်ကြောမေးမြန်းမှုအတွင်း ၎င်းတို့ကို ညှဉ်းပန်းနှိပ်စက်သည်ဟု သတင်းများထွက်ပေါ်ပြီးနောက် ပြန်ပေးဆွဲခံရသူ ၄၀ ကျော်ကို စစ်အစိုးရက ဖမ်းဆီးခဲ့သည်။
တုံ့ပြန်မှုများ အဆိုပါ သတ်ဖြတ်မှုတွင် စစ်အစိုးရ လိုလားသော ရခိုင်ပြည် လွတ်မြောက်ရေး တပ်မတော် (ALA) မှ ပါဝင်ခဲ့သည်ဟု ရက္ခိုင့်တပ်တော် က အခိုင်အမာ ဆိုသော်လည်း ALA က ငြင်းဆိုထားသည်။
အစုလိုက်အပြုံလိုက်သတ်ဖြတ်မှုတွင်ပါဝင်ပတ်သက်နေသော တပ်မတော်နှင့် ALA စစ်သားအားလုံးကို အရေးယူရန် ရက္ခိုင့်တပ်တော်က တောင်းဆိုထားသည်။
စစ်အစိုးရ ပြောရေးဆိုခွင့်ရှိသူ ဗိုလ်ချုပ်ကြီးဇော်မင်းထွန်းက သတ်ဖြတ်မှုများကို ငြင်းဆိုထားပြီး ရက္ခိုင့်တပ်တော်မှ သံသယရှိသူ ၃ ဦးကို စစ်ဆေးမေးမြန်းရန် ခေါ်ယူထားစဉ် အရာရှိတစ်ဦး၏ သေနတ်ကို လုယူရန် ကြိုးပမ်းခဲ့သည် ထိုလူ ၃ ဦး သေဆုံးခဲ့သည်ဟု ဆိုသည်။
ကိုးကား ကဏ္ဍ:ရခိုင်ပြည်နယ် ကဏ္ဍ:မြန်မာနိုင်ငံရှိ လူသတ်ပွဲများ စာရင်း။
ဆဲလ်အများဖွဲ့ သက်ရှိ တစ်ခုခု၏ အင်္ဂါ သို့မဟုတ် (ခန္ဓာကိုယ်) အစိတ်အပိုင်း () ဆိုသည်မှာ - ဒြပ်သားစု အရာဝတ္ထုသဖွယ် ဖြစ်ပေါ်နေလျက် ခန္ဓာကိုယ်အတွင်း လုပ်ဆောင်ချက်တစ်ခုစီကို စုပေါင်းလုပ်ဆောင်နေသည့် တစ်ရှုးများ အစုအဝေး ဖြစ်၏။
ဤသက်ရှိမျိုးများတွင် ဆိုင်ရာဆဲလ်များက ဆိုင်ရာတစ်ရှုးများအဖြစ် စုဝေးဖွဲ့စည်း၊ ဆိုင်ရာတစ်ရှူးများက ဤသို့သော ဆိုင်ရာ အင်္ဂါ (ဝါ) အစိတ်အပိုင်းများအဖြစ် စုဝေးဖွဲ့စည်းနေပြီး၊ ဤ ဆိုင်ရာအင်္ဂါများက တဖန် ဆိုင်ရာအင်္ဂါစုများအဖြစ် စုဝေးဖွဲ့စည်းနေတုံ၏။
သာဓကအားဖြင့် - လူသား၌ ဦးနှောက်၊ နှလုံး၊ မျက်လုံး၊ နား စသည်တို့က၊ အချို့သော အပင်များ၌ အရွက် (သစ်ရွက်)၊ ပန်းပွင့်၊ အမြစ် စသည်တို့က အင်္ဂါများ အသီးသီး ဖြစ်ကြ၏။
ကိုးကား ကဏ္ဍ:အင်္ဂါအစိတ်အပိုင်းများ ကဏ္ဍ:ဇီဝဗေဒ အခြေခံ ကဏ္ဍ:ဇီဝဗေဒ။
မဆွတ်ဂဆခိဘူတာ (松ヶ崎駅, Matsugasaki-eki) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဤဘူတာသည် ကျိုတိုမြို့ပတ်မြေအောက်ရထားခရဆုမလိုင်းပေါ်တွင် တည်ရှိသည့် ဘူတာတစ်ခု ဖြစ်သည်။
ရထားပုံစံ ဤဘူတာသည် ခိတယာမလမ်း၏ မြေအောက်တွင် တည်ဆောက်ထားသည်။
ဘူတာသို့ ဝင်ရောက်သည့် လှေကားများမှလွဲ၍ ဘူတာ၏ အစိတ်အပိုင်းအားလုံးသည် မြေအောက်တွင် တည်ရှိသည်။
ဘူတာတွင် အထပ်နှစ်ခု ပါရှိသည်။
အပေါ်ထပ်တွင် ဘူတာ၏ ရုံးခန်းနှင့် လက်မှတ်ဂိတ်များ ရှိသည်။
အောက်ထပ်တွင် ရထားလမ်ကြောင်းနှစ်ခုနှင့် ပလက်ဖောင်းတစ်ခု ပါရှိသည်။
ဘူတာ၏ အပြင်ဘက်သို့ အရှေ့ဘက်နှင့် အနောက်ဘက်ရှိ လှေကားမှတဆင့် သွားနိုင်သည်။
အရှေ့ဘက်ရှိ လှေကားသည် စက်လှေကားဖြစ်ပြီး အနောက်ဘက်ရှိ လှေကားမှာ ဓာတ်လှေကား ဖြစ်သည်။
အနောက်ဘက်တွင် စက်ဘီးရပ်နားရာနေရာလည်း ပါရှိသည်။
ရထားလမ်းကြောင်းများ PPlatformsPlatform 1 towards Takeda (Kitayama) →Island platform, doors will open on the leftPlatform 2← towards Koukusaikaikan (terminus) ဘူတာဝန်းကျင် ကားမှတ်တိုင်များ ရုပ်ပုံများ ကိုးကား ကဏ္ဍ:ကျိုတိုမြို့ပတ်မြေအောက်ရထားဘူတာရုံများ ကဏ္ဍ:ကျိုတိုမြို့ရှိ ဘူတာရုံများ ကဏ္ဍ:ဂျပန်နိုင်ငံရှိ ဘူတာရုံများ။
ကော့မူးရာတိုက်ပွဲ သို့မဟုတ် ဝမ်ခသစ်တိုက်ပွဲ သည် စစ်တပ်နှင့် KNLA တို့အကြား နှစ်ရှည်လများတိုက်ခိုက်ခဲ့ကြသည့် တိုက်ပွဲဖြစ်သည်။
၁၉၉၄ ခုနှစ်မတိုင်မီတွင် စစ်တပ်သည် KNLA ၏ အမာခံခံတပ်ဖြစ်သည့် ကော့မူးရာစခန်း ၏ အမာခံနယ်မြေကို သိမ်းပိုက်ရန်အပြင်းအထန်ကြိုးစားခဲ့သော်လည်း ခံစစ်ကောင်းသောကြောင့် သိမ်းပိုက်နိုင်ခြင်း မရှိခဲ့ပေ။
စစ်တပ်သည် ထိုင်းအစိုးရ၏ ခွင့်ပြုချက်ဖြင့် ထိုင်းနိုင်ငံသို့ အမြောက်သွားပို့ဆောင်ပြီး ထိုနေရာမှ စိတ်ကြိုက်ပစ်ခတ်ခဲ့သည် ၁၉၉၅ ခုနှစ် ဇန်နဝါရီလ ၂၇ ရက်နေ့တွင် မနောပလောကျဆုံးပြီး စစ်တပ်သည် တောင်ဘက်သို့ ချီတက်ကာ ဖေဖော်ဝါရီ ၂၁ ရက်တွင် ကော့မူးရာကို သိမ်းပိုက်ခဲ့သည်။
နောက်ခံအကြောင်းအရာ မြန်မာနိုင်ငံ အရှေ့ပိုင်းရှိ ကရင်လူမျိုးများ သည် မြန်မာနိုင်ငံတွင် တတိယအကြီးဆုံး လူမျိုးစုဖြစ်ပြီး နိုင်ငံလူဦးရေ စုစုပေါင်း၏ ၇% ခန့်ရှိသည်။
1949 ခုနှစ်က ကရင်အမျိုးသား အစည်းအရုံး (KNU) ၏ အဓိက ရည်ရွယ်ချက်မှာ ကော်သူးလေ တည်ထောင်ကာ ပြည်ထောင်စုမှခွဲထွက်ရန်ဖြစ်သည်။
သို့သော်လည်း ၁၉၇၆ ခုနှစ်တွင် လမ်းကြောင်းများပြောင်းလဲသွားခဲ့ပြီး ခွဲထွက်မှုအစား မျှတသောကရင်ကိုယ်စားပြုမှုနှင့် ကရင်လူမျိုးများ၏ ကိုယ်ပိုင်ပြဋ္ဌာန်းခွင့်ရှိသော ဖက်ဒရယ်ပြည်ထောင်စုကို တောင်းဆိုလာခဲ့သည်။
၁၉၈၅ ခုနှစ်တွင် တည်ဆောက်ခဲ့သော ကော့မူးရာစခန်း သည် မြန်မာနှင့် ထိုင်းကြား ကုန်သွယ်မှုကို ထိန်းချုပ်ထားသည့် ဗျူဟာမြောက် နယ်စပ်ဖြတ်ကျော်တွင် တည်ရှိသော KNLA အမာခံနယ်မြေဖြစ်သည်။
ထိုင်းနိုင်ငံကိုနောက်ကျောပေးထားသည့်အပြင်ဘေးနံများမှာလဲ ထိုင်းနိုင်ငံ ပိုင်နက်များဖြစ်သည်။
ထို့ကြောင့် စခန်းထဲဝင်ပေါက်ကမူ သတ်ကွင်း အဖြစ်ထားရှိသော မြေပြန့်သာရှိသည်။
ကုန်သည်များသည် မြန်မာနိုင်ငံသို့ ပို့ဆောင်သည့် ကုန်ပစ္စည်းများအပေါ် အခွန်ပေးဆောင်ခဲ့သော်လည်း ၁၉၈၉ ခုနှစ်တွင် အမှတ် ၉၀၂ အမြောက်စခန်းကွပ်ကဲမှုဌာနချုပ် ၏ အဆက်မပြတ် ပစ်ခတ်မှုကြောင့် ကုန်သွယ်မှု ရပ်တန့်လုနီးပါး ဖြစ်ခဲ့သည်။